Question: A CBD és az anyagcsere - mi a kannabidiol felezési ideje?

Answer:
Mennyi ideig marad meg a CBD a szervezetedben?

A CBD népszerűsége rohamosan nő. Mivel egyre több és több ember használ CBD termékeket, sok kérdés merül fel azzal kapcsolatban, hogy vajon milyen sokáig maradnak meg a CBD-termékek a testben, miután elfogyasztásra kerültek. Lejjebb elmagyarázzuk, hogy a test miként dolgozza fel a CBD-t, annak felezési idejét, és még sok mást.
Így működik a CBD
A CBD elsődlegesen az endokannabinoid-rendszerrel való kapcsolódással működik, ami egy olyan, szabályozó rendszer, ami a test a lehető legjobb működését teszi lehetővé. Más kannabinoidokkal ellentétben, a CBD nem közvetlenül kapcsolódik az endokannabinoid receptorokhoz. Ehelyett, egy csomó, más féle receptorhoz kapcsolódik szerte a testben, és ezáltal éri el egyedi hatását.
A CBD-t megannyi különböző módon bevehetjük, viszont a bevitel módja kulcsszerepet játszik abban, hogy a hatóanyag miként lesz lebontva a szervezetben. Hogyha például, szájon át, lenyelve veszed be a CBD-t, akkor annak először keresztül kell utaznia az emésztőrendszeren. Amikor szublingválisan fogyasztják (nyelv alá cseppentve) vagy vaporizátoron keresztül belélegezve, akkor viszont a CBD képes az emésztőrendszer elkerülésére, így gyorsabban is hat.
Ahogy felszívódik a testben, a CBD a májba kerül, ahol elkezdődik az anyagcsere, és rengeteg, olyan hatóanyagra lesz lebontva, amit a sejtek hasznosítani tudnak majd. Ez az anyagcsere egy sor enzim által valósul meg, melyeket citokróm P450 néven ismerünk, és amik az anyagcsere kb. 60%-áért felelősek az olyan gyógyszerek esetében, melyek jelenleg elérhetők.
A májból aztán a CBD lebomlik és szétosztásra kerül az egész testben, ahol azok kapcsolódni tudnak receptorok széles skálájához.
Tanulmány embereken vizsgálja a CBD felezési idejét
1991-ben, az Arizona Gyógyszerészeti Egyetem, Gyógyszerészeti Főiskolájának kutatócsoportja 14 Huntington-betegségben szenvedő betegen tesztelte a CBD hatását. A páciensek kb. 700 mg dózisú CBD-t kaptak minden nap, 6 héten keresztül. Érdemes megjegyezni, hogy ezek az adagok jóval nagyobbak voltak, mint a normál, ajánlott dózis.
A kutatók ezután egy olyan elemzést használtak, amely során mennyiségileg is meg tudják mérni a CBD jelenlétét és működését a résztvevők testében. A 6 hetes kezelés után, a CBD szinteket a páciensek vérplazmájában mérték meg, ami a kb. 5.9–11.2ng/ml-ig terjedő értékeket mutatott. Egy héttel a kísérletek befejezése után, az átlagos vérplazmákban található CBD szint kb. 1.5ng/ml volt. Ezután viszont, a CBD már nem volt látványosan kimutatható a testben. Ezeken az eredményeken alapozva, a kutatók megállapították, hogy a CBD felezési ideje 2 és 5 nap közé tehető.
Mi az a felezési idő?
A felezési idő kifejezést arra, az időtartamra szokták érteni, ami alatt a hatóanyag még a testben marad. Ezt úgy lehet megállapítani, ha megmérik a vérplazmában található, kérdéses hatóanyag metabolitjait. A plazmából pedig, vagy eltűntek már az anyag metabolitjai, vagy áthelyeződtek egy másik féle testnedvbe.
A felezési időt tipikusan egy egyszeri adag hatóanyag bevételével mérik, hogy aztán rendszeres időközönként megvizsgálják a vérplazmákat, az anyag nyomai után kutatva. A hatóanyag mennyisége a plazmába érve általában megnövekszik, eléri a csúcspontját, majd pedig csökkenni kezd. A felezési idő arra az időmennyiségre utal, amennyire a plazmában lévő hatóanyag-koncentrációnak szüksége van ahhoz, hogy a felére csökkenjen.
Mi a CBD felezési ideje?
Sajnos, a CBD pontos felezési ideje nem 100%-osan tisztázott. A tanulmány például, amit már említettünk, azt veti fel, hogy a CBD felezési ideje 2 és 5 nap között mozog, de ebben a kísérletben extrém magas CBD adagokat használtak (700 mg-ot, ami egyenlő egy egész, 30 ml-es fiolányi, 2%-os CBD olajjal).
Egy másik tanulmány, melyet 1986-ban közöltek a Biomedical and Environmental Mass Spectrometry folyóiratban azt írja, hogy lehetséges, hogy a CBD felezési csupán 18 és 35 óra közöttire tehető, a bevitel módjától függően.
A kísérlet 5, fiatalember részvételével történt, akiknek nagyjából 20 mg CBD-t adtak intravénásan, vagy füst belégzésével. A bevitel után a kutatók 72 órán keresztül megfigyelték a résztvevők vérplazma szintjét. Az eredmények figyelembe vétele után, a kutatók arra jutottak, hogy a CBD felezési ideje kb. 27-35 óra lehet, ha elszívják, és 18-30 óra, ha intravénásan kapták meg az anyagot.
Mi befolyásolhatja a CBD felezési idejét?
Bármikor egy hatóanyag metabolizációjáról van szó, fontos, hogy azt is figyelembe vegyük, hogy minden ember teste kicsit más, és hogy számos olyan tényező van, ami befolyásolhatja a test képességét az olyan anyagok, mint a CBD feldolgozására.
Ezek közé tartozik:
- A testsúly- Az anyagcseréd hatékonysága- A fogyasztás módja- Az elfogyasztott CBD mennyisége- Az általad használt olaj/kiegészítő tisztasága és erőssége- A CBD biológiai hasznosulása (mely változó lehet, a bevitel módjától függően)
Milyen hosszan marad meg a CBD a szervezetedben - a zárszó
A CBD egy nagyon különleges és összetett hatóanyag, amely mindenkire más és más hatással lehet. Sajnos, a kutatások eddig még nem voltak képesek arra, hogy megmondják, mi a cannabidiol pontos felezési ideje. Ám a két, feljebb említett tanulmány alapján, a CBD felezési időtartama nagyjából 18 és 35 óra közé tehető. Más tanulmányok, amiket itt nem részleteztünk arra következtettek, hogy egy egyszeri adag CBD felezési ideje kb. 1-2 nap is lehet.
Mindenesetre emlékezz arra is, hogy ezek csak becsült számítások. Ahogy azt már említettük, számos, különböző tényező befolyásolhatja azt, hogy a tested milyen gyorsan dolgozza fel és bontja le a CBD-hez hasonló hatóanyagokat. Addig viszont, amíg további kutatások mélyednek el a cannabidiol felezési idejében, ezek a rendelkezésre álló, legközelebbi becsléseink - legalábbis egyelőre.

Question: CBD és étvágy: A CBD-től éhes lesz?

Answer:
CBD és étvágy: A CBD-től éhes lesz?
A CBD és a kannabisz növény kapcsolatának köszönhetően, amikor a CBD-ről és az étvágyról van szó, az emberek elsősorban a "rágcsálnivalók" iránti vágyra gondolnak. A CBD étvágyra gyakorolt hatásáról szóló anekdotikus történetek szintén változatosak, így nem világos, hogy pontosan mi is történik. Ebben a cikkben azt vizsgáljuk meg, hogy a CBD étvágygerjesztő, vagy -csillapító hatású, esetleg valami összetettebb dologról van szó?

A kannabisz megértése: THC vs. CBD
A kannabisz több mint 400 különböző aktív vegyületet tartalmaz, ezek között több tucat kannabinoid is van. A kannabisz két legjelentősebb kannabinoidja a THC és a CBD. Az előbbi a legfontosabb bódító alkotórész, amelyet a marihuána tartalmaz, és a hatását úgy fejti ki, hogy közvetlenül kapcsolódik az agy és a test CB1 kannabinoid receptoraihoz.
A CBD viszont egy nem kábító hatású vegyület, amelynek kevés affinitása van a CB1 és CB2 receptorokhoz. Ehelyett a CBD úgy működik, hogy több mint 60 különféle molekuláris útvonalat aktivál - ez az, ami lehetővé teszi, hogy ilyen változatos hatásokat érjen el.
A kannabiszhoz társított étvágygerjesztő hatásokat a THC okozza. Még mindig nem értjük teljesen, hogy a THC hogyan tud ilyen erős éhséget generálni, de a kutatások azt sugallják, hogy a THC növeli a ghrelin (egy olyan hormon, amely arra ösztönöz bennünket, hogy táplálékot keressünk) termelését, amikor kötődik a CB1 receptorokhoz.
Mivel a CBD nem kötődik a CB1 receptorokhoz, ezért nincs is meg ugyanez az étvágygerjesztő hatása. A CBD azonban közvetett módon befolyásolhatja az étvágyunkat.
Az endokannabinoid rendszer és az éhség
Az endokannabinoid rendszer egy komplex szabályozó rendszer, amely a test sokféle folyamatát befolyásolja, beleértve az étvágyat, a hányingert és az anyagcserét is.
Az endokannabinoid rendszer megértése még gyerekcipőben jár. Csak a 1940-es években fedezték fel először a THC-t, és csak évekkel később jöttek rá a kutatók, hogy az emberek valójában előállítják saját kannabinoidjaikat, és endokannabinoid rendszerük van.
Ma már tudjuk, hogy a CB1 receptorok aktiválása növeli az éhségérzetet, viszont ennek a receptornak a blokkolása csökkentheti az étvágyat. Tudjuk azt is, hogy az endokannabinoid rendszer befolyásolja a neurotranszmitter jelátvitelt (például dopamint), és ezáltal befolyásolhatja jutalmazási rendszerünket és az étvágyunkat.
Stimulálja vagy elnyomja-e a CBD az étvágyat?
A kutatások azt mutatják, hogy a CBD befolyásolhatja a neurotranszmittereket, például a szerotonint, amelyek szintén fontos szerepet játszanak az étvágy és az émelygés szabályozásában.
2012-ben a The British Journal of Pharmacology tanulmányt tett közzé a CBD hányingerre és étvágyra gyakorolt hatásáról. A vizsgálatot laboratóriumi patkányokon és szarvasmarhákon végezték, akiknek különféle vegyületeket, például nikotint, lítium-kloridot és ciszplatint adtak hányinger és hányás kiváltására. Az eredmények azt mutatták, hogy ha CBD-t adagoltak az állatoknak, az csökkentette az összes ilyen anyag által kiváltott hányinger és hányás (például kondicionált tátongás) tüneteit.
Annak érdekében, hogy jobban megértsék ezeket a hatásokat, a kutatók az állatoknak olyan anyagot adtak, amely blokkolja a szerotonin receptorokat a hátsó raphe magban, az agytörzs azon részében, amely fontos szerepet játszik az émelygés és a hányás kezelésében. Ezen receptorok blokkolása megfordította a CBD hatásait, jelezve, hogy a CBD e szerotonin receptorok aktiválásával befolyásolja az émelygést és a hányást.
Egy évvel később egy ugyanebben a folyóiratban közzétett tanulmány kimutatta, hogy a CBDA, a CBD savas prekurzora hasonló hatásokkal rendelkezik, és még nagyobb affinitást mutat a szerotonin receptorok iránt. Ezért a kutatások azt sugallják, hogy a CBD és a CBDA közvetett módon növelheti az étvágyat, csökkentve a hányingert.
Más kutatások azonban azt állítják, hogy a CBD étvágycsökkentőként is működhet - például a CB1 receptorok blokkolásával. A Psychopharmacology folyóiratban közzétett 2012-es tanulmány a CBD hatását vizsgálta a patkányok étkezési szokásaira. A tanulmány megállapította, hogy a CBD jelentősen csökkentette az állatok által fogyasztott táplálék mennyiségét, míg a CBN (kannadabinol) fokozta azt.
A kutatások azt is sugallják, hogy a CBD segíthet csökkenteni a gyulladással kapcsolatos problémákat az egész bél traktusban. A PLOS One-ban közzétett, 2011. évi tanulmány megállapította, hogy a CBD csökkentheti a bélgyulladást. Más kutatások szerint a CBD ezeket a hatásokat a TPRV (vagy vanilloid) receptorok aktiválásával indítja el a gyomor-bél traktusban. Ezek a receptorok központi szerepet játszanak a gyulladásos folyamatokban és a fájdalomjelzésben - ezek mindegyike kapcsolódik az étvágyhoz.

CBD: még sokat kell tanulni
A CBD nagyon összetett vegyület, és az endokannabinoid rendszer ugyanolyan bonyolult. Sajnos valójában még mindkettőnek a megértése gyerekcipőben jár.
Amit azonban tudunk, az az, hogy a CBD nem kötődik a CB1 receptorokhoz, mint például a THC, azaz nem ugyanolyan módon idézi elő az éhséget és nem kívánja tőle mindenáron a "rágcsálnivalót”. Ennek ellenére a kutatások azt sugallják, hogy a CBD is befolyásolhatja az étvágyat, de sokkal közvetettebb módon, például a hányinger, gyulladás enyhítésével.
Másrészt vannak olyan kutatások, amelyek azt állítják, hogy a CBD étvágycsökkentő hatású lehet. Fontos felismerni, hogy az étellel való kapcsolatunk ugyanannyira érzelmi, mint fizikai jellegű, és hogy a CBD különböző emberek étvágyát eltérően befolyásolhatja.

Question: Fogyaszthatok egyszerre CBD-t és alkoholt?

Answer:
Fogyaszthatok egyszerre CBD-t és alkoholt?
Ha rendszeresen fogyasztasz CBD-t, különösképpen, ha terápiás okok miatt teszed ezt, talán gyakran eltűnődsz azon, hogy vajon mennyire lehet biztonságos alkohollal keverni. A rövid válasz, hogy biztonságos. A hosszabb válasz viszont, már sokkal összetettebb.
Míg az alkoholon és a CBD-n együtt végzett kísérletek elég ritkák, a kutatók mégis azt gondolják, hogy a két hatóanyag mindenféleképpen hatással van egymásra. Sőt mi több, néhány szakértő úgy véli, hogy mivel nyugtató hatása mindkettőnek hasonló, az is lehet, hogy az egyik tulajdonképpen felerősíti a másikat, és az együttes élmény sokkal intenzívebb lesz.

Mennyire biztonságos a CBD-t és az alkoholt egyszerre fogyasztani?
Ha azt tervezed, hogy a hétvégén kicsit kirúgsz a hámból, pár ital erejéig, beveheted-e azért még a napi CBD adagodat? Egy gyógyászati kutatás szerint, CBD fogyasztása, alkoholos befolyásoltság alatt, csak korlátozott mértékű kockázatot jelent.
Egy, a Journal of Psychopharmacology-ban, 1979-ben megjelentetett tanulmány szerint, nagyon kevés különbség volt azon alanyok, amelyeknek CBD-t és alkoholt is adtak, és azok között, akik csak alkoholt fogyasztottak. A tanulmányban azt közölték, hogy mind a két csoportnál „a motoros és a pszichomotoros teljesítmények jelentős mértékű károsodását” és az "idő túlbecsülését" figyelték meg. Más szavakkal, mindkét csoport hasonlóan gátoltnak, és károsodottnak tűnt.
Mindezek után, a különbség akkor vált igazán egyértelművé, amikor a kutatók közelebbről is megvizsgálták mindkét csoport vérmintáit. A hasonló mértékű károsodás ellenére, annál a csoportnál, amelyik mind a két hatóanyagot megkapta, szemmel láthatólag alacsonyabb véralkohol szintet mutattak ki.
Bár a CBD csökkentheti a véralkohol-szinted, ez még nem teszi biztonságosabbá, ha meggondolatlanul túl sok alkoholt fogyasztanál, vagy bármiféle, motoros járművet vezetnél alkohol hatása alatt. Mint ahogy a tanulmányban is megjegyezték, az alkohol legalább annyira befolyással lesz rád, ha nem jobban, hogyha CBD-vel együtt fogyasztod. A kannabidiol egyszerűen nem csökkenti az alkoholfogyasztás negatív mellékhatásainak, vagy következményeinek kockázatát.
Mi történik, amikor a CBD-t az alkohollal kevered?
Mivel mind a kannabisz, mind az alkohol depresszánsok, ezért a relaxáló, ellazító, leszedáló-hatás, mind a két hatóanyagnál, gyakran felerősödik, ha együtt fogyasztják őket. Míg a CBD nem változtatja meg a tudatállapotot, mégis az enyhe, elernyesztő hatása, az alkohollal való keveredés következtében felerősödik.
Általánosságban arra számíthatsz, hogy az alkohol okozta hatás,sokkal erőteljesebbé válik, ha a CBD bevitelétől számított, 4-8 órán belül fogyasztod. Azzal, hogy az alkoholt CBD-vel keverjük, nagyobb teret adunk a gátlásérzet, a kontroll és a motoros koordináció elvesztésének is. Összefoglalva, ha mind a kettőt, egyszerre fogyasztjuk, az élmény sokkal intenzívebbé válik majd, mintha csak az egyiket fogyasztanánk.

Csökkentheti-e a CBD az alkohol által okozott károkat?
Egy kicsit más téma, de kutatók úgy vélik, hogy a CBD képes lehet enyhíteni néhányat az alkohol által okozott testi károkból. Állatkísérletek bebizonyították, hogy a CBD védelmet nyújthat, mind a neurodegeneráció, mind pedig a máj károsodása ellen.
Egy 2014-es tanulmány, melyet a Journal of Free Radical Biology & Medicine-ben közöltek, a CBD hatását vizsgálta az alkohol által kiváltott máj steatosisban, más néven zsírmájbetegségben szenvedő egereken. A kutatók azt találták, hogy a CBD képes lehet meggátolni az akut, alkohol-okozta májkárosodást, különösképpen annak köszönhetően, hogy képes megakadályozni az oxidatív stressz növekedését, és az autofágia csökkenését, amelyeket általában az alkohol okoz.
A kutatók továbbá úgy vélik, hogy ugyanakkor a CBD képes lehet segíteni az alkohollal összefüggő betegségeken (alcohol use disorder - AUD), és az alkoholizmuson. Egy 2019-es, állat-, és emberi tanulmányokról szóló cikk arról írt, hogy a CBD képes volt a külső ingerektől és a stressztől kiváltott, alkohol-függő viselkedést csökkenteni. A CBD bevétele, a megvonás okozta rángások megszünését is eredményezte, valamint a vágyott jutalom késleltetése is javulni látszott. Úgy tűnik, hogy a CBD képes lehet mind, a fizikai, mind, a mentális kiváltó okait kezelni annak, ami miatt az emberek olyan gyakran sóvárognak az alkohol után, és gyakran vissza is esnek a függőségükbe.
CBD és az alkohol - ez bonyolult
Amit eddig tudunk, abból úgy tűnik, hogy a CBD és az alkohol keverése után, egyes hatóanyagok jellegzetes vonásai erősödni fognak. Épp emiatt, a CBD már megtalálta a maga útját számos, alkoholtartalmú ital mellé besorolva, különösképpen sörök formájában, amiknek pedig már biztos helyük van az észak-amerikai piacon. Mivel a kutatóknak még fel kell tárniuk a kapcsolatot a különböző, CBD és alkohol-dózisok között, ezért mi nem fogjuk javasolni azok kombinált használatát. Mindenesetre, ha érdekel a téma, és szeretnél még többet tanulni a két hatóanyag keveréséről, konzultálj esetleg a háziorvosoddal.

Question: Hogyan működik a CBD: egy részletesebb tanulmány?

Answer:
Hogyan működik a CBD: egy részletesebb tanulmány?

Noha a CBD hatásai lehetnek gyorsak, valójában az endokannabinoid  vagy az endogén kannabinoid rendszer (ECS) néven ismert komplex sejtreceptor-hálózaton keresztül alakulnak ki. Az agy és az idegrendszer receptoraival folytatott közvetlen és közvetett kölcsönhatások révén a CBD képes gyorsan és hatékonyan befolyásolni az olyan érzéseket, mint a hangulat, a fájdalom és az étvágy.
Az endokannabinoid rendszerrel kezdődik
Annak érdekében, hogy sokféle terápiás egészségügyi előnyt eredményezhessen, a CBD-nek kölcsönhatásba kell lépnie a test endokannabinoid rendszerével. Az ECS olyan receptorok hálózatából áll, amelyek testszerte a sejtmembránokon helyezkednek el, és amelyek mitokondriumokból és sejtmagokból állnak. Ez a hálózat kölcsönhatásba lép a belső kannabinoidokkal (endokannabinoidokkal) és a külső kannabinoidokkal (fitokannabinoidokkal) annak érdekében, hogy visszaható szinaptikus üzeneteket továbbítson, fiziológiai folyamatokat befolyásolva ezzel.
Idővel a kutatók felfedezték, hogy az endokannabinoid rendszer elengedhetetlen a homeosztázis (a testben működő együtt működő elemek közötti egyensúly) fenntartásához. Az endokannabinoid rendszer a neuromodulációért és a központi idegrendszer fejlődéséért is felelős. Az ezt a rendszert alkotó sejtreceptorok az agyban és a perifériás idegrendszerben helyezkednek el.
Az endokannabinoid rendszerrel való kölcsönhatásuk révén a kannabinoidok, mint például a CBD, befolyásolhatják a stresszt, fájdalmat, hangulatot, memóriát és étvágyat. Ennek az az oka, hogy sok endokannabinoid sejtreceptor az agy azon részeiben található, amelyek a megismeréssel, a mozgással és az érzékeléssel vannak kapcsolatban. A kutatók arra jutottak, hogy testünket úgy tervezték, hogy kölcsönhatásba lépjen a kannabinoidokkal, és hogy ezek is szerepet játszhatnak az általános jólétünkben.
A kutatók 1988-ban fedezték fel az első endokannabinoidot egy laboratóriumi egér agyában. 1993-ban azt, hogy több immunreceptor található az immunrendszerben. 1995-re pedig az emberekben is felfedezték e receptorok két osztályát, CB1 és CB2 receptorokként megkülönböztetve őket.
A CB1 és CB2 receptorok szerepe
A kannabinoidok elsődleges célpontjai a CB1 és a CB2 receptorok. A kannabinoidok az ezekkel a sejtreceptorokkal történő interakciók révén képesek kiváltani hatásaikat. Az összes kannabinoid valamilyen módon kölcsönhatásba lép a két sejtreceptorral, vagy közvetlenül kapcsolódik hozzájuk, mint például a kulcs a zárhoz (például THC és CB1), vagy közvetve, ahogyan a CBD-vel láthattuk. A THC-vel ellentétben a CBD és az ECS közötti kölcsönhatás sokkal változatosabb és összetettebb. Noha a CBD pontos kapcsolatát a CB1-vel és a CB2-vel még nem derítették fel, úgy gondolják, hogy a kannabinoid nagyobb hatással van a két receptorra, mint ahogy azt korábban feltételezték.
Hogyan befolyásol a CBD más sejtreceptorokat?
Ahol a CBD hatásait jobban megértjük, az más sejtreceptorok birodalmában található. A CBD-ről tudjuk, hogy affinitással bír az 5-HT receptor, a PPAR (peroxiszóma proliferátor által aktivált receptor) és a TRPV receptor iránt.
Az 5-hidroxi-triptamin (5-HT) receptorok, más néven szerotonin receptorok, amelyek fehérjéhez kapcsolódó receptorok - ezek a központi és perifériás idegrendszerben találhatók. A CBD ezen receptorokkal való interakciója olyan neurotranszmitterek felszabadulását eredményezi, mint például a szerotonin és a glutamin. Széles körben elterjedt nézet, hogy a szerotonin-hiány jelentős szerepet játszik a depresszióban és a depressziós tünetekben. Egy 2016. évi tanulmány megállapította, hogy a CBD „gyors és maradandó antidepresszáns hatásokat” váltott ki, legalábbis részben a „jelentősen megnövekedett szerotonin- és glutaminszintek” miatt.
A peroxiszóma proliferátorral aktivált receptorokat a kannabinoidok közvetlenül aktiválják. Más receptorokkal együtt a PPAR-k szerepet játszanak a kannabinoidok, például a CBD által kiváltott fájdalomcsillapító, neuroprotektív, gyulladásgátló és kardiovaszkuláris hatásokban. Az újabb kutatások azt sugallják, hogy a kannabinoidokat a zsírsavkötő proteinek kísérik a PPAR felé. Bizonyítékok vannak arra is, hogy a CBD a PPAR-rel való kölcsönhatása révén képes manipulálni a gén expresszióját.
A tranziens receptor potenciál vanilloid-1(TRPV1) olyan sejtreceptor, amely jelentős szerepet játszik a fájdalom és a gyulladás kezelésében. Egy 2015. évi állatkísérlet szerint a TRPV1 receptorok CBD-vel történő stimulálása megnövelte a fájdalomküszöböt és az ízületi gyulladás csökkentését eredményezte. Ezen eredmények miatt a TRPV1 receptorokról úgy gondolják, hogy különösen fontosak az ízületi gyulladás kannabisszal történő kezelése során.

A CBD szerepe az enzimek előállításában és lebontásában
A kutatások azt mutatják, hogy a CBD szerepet játszik az anandamid előállításában és az endokannabinoid szintjének fenntartásában a szervezetben. A kutatók úgy vélik, hogy a CBD kötődik a zsírsav-kötő fehérjékhez (FABP), csökkentve az anandamid hozzáférését ezekhez a transzportmolekulákhoz, és így egyfajta anandamid visszavétel-gátlóként működik. Ez lényegében azt jelenti, hogy a CBD tartósan növeli az anandamidszintet a testben. Ez az egyik elem, ami miatt a kutatók egyes országokban jelenleg a CBD-t alkalmazzák a gyermekkori epilepszia kezelésére.
A CBD fiziológiai szerepe
Az endokannabinoid rendszerben lévő sejtreceptorokkal való kölcsönhatása révén a CBD képes gyorsan és hatékonyan terápiás előnyök széles skáláját nyújtani. Az agy és az idegrendszer receptorai együttműködnek a kannabinoidokkal, például a CBD-vel, hogy számos fiziológiai funkciót szabályozzanak.
A CBD hatása személyenként eltérő lehet. Ennek oka az a tény, hogy hatása széles, közvetett, és a sejtreceptorok és a szinaptikus üzenetküldés ilyen összetett hálózatán keresztül katalizálódik. A CBD használatának megkezdésével kapcsolatos további információkért tekintse meg a CBD adagolásáról szóló cikket.

Question: Hogyan működik a CBD?

Answer:
Hogyan működik a CBD?

A CBD (kannabidiol) a kannabinoidoknak nevezett vegyületek családjába tartozik. Ezek a kannabinoidok kivételesek, mivel a testünkön kívül léteznek. Fogyasztása során a CBD befolyásolhatja az endokannabinoid rendszert, lehetővé téve a test potenciálisan hatékonyabb működését.
Minden az endokannabinoid rendszerrel (ECS) kezdődik
Az endokannabinoid rendszer vagy ECS minden emlősben létezik. Ide tartozik a kutya, a macska, és még a nem emlősök is, például az aranyhal. Az emberekben az ECS szerepe egy viszonylag új felfedezés (a 90-es évek elejéről), ezért a kutatás még jelenleg is tart.
Amit tudunk, a következő; az ECS szabályozó rendszerként működik, amely szerepet játszik a létfontosságú szervekben, az agy bizonyos területein, valamint az ideg- és immunrendszerben. Feladata alapvetően ezen rendszerek megfigyelése és működőképességének biztosítása. Ha valamilyen oknál fogva nem működnek rendesen, akkor megpróbál segíteni, meghatározott biológiai vegyületek vagy enzimek felszabadításával.
Gondoljon a CBD-re úgy, mint az endokannabinoid rendszer igazgatójára. Nem vesz részt a napi működésben, de gondoskodik arról, hogy a szervezet enzimjei és kémiai vegyületei ott legyenek, ahol és amikor lenniük kell. A CBD azonban felülről vezet, és alkalmanként közvetlenül is kapcsolatba léphet az ECS-sel.
Az ECS-hez kétféle receptor kapcsolódik
Annak érdekében, hogy az ECS működésbe lépjen, rendelkeznie kell egy belépési ponttal a kannabinoidokhoz, például a CBD-hez. Ezt kétféle receptoron (CB1 / CB2) keresztül hajtja végre - ezek hozzáférési pontként szolgálnak az ECS-hez. Annak érdekében azonban, hogy csak a megfelelő vegyületek kerüljenek az adott helyekre, a receptoroknak különféle „zárjai vannak”. Ha a receptorok kölcsönhatásba lépnek a megfelelő vegyülettel, akkor az út megnyílik, és az ECS elkezdheti a működést.
A CBD „kulcsa” nem illeszkedik tökéletesen a CB1 vagy a CB2 „zárjaihoz”, ehelyett közvetett hatásokat okoz, hogy más módon befolyásolja a receptorokat. Ahelyett, hogy közvetlenül nyitna utat, úgy tűnik, mintha a CBD a saját hátsó ajtóján lépne be, ez az ő saját egyedi belépési rendszere. Amikor ez megtörténik, számos olyan hatást tapasztalunk meg, amelyekről a CBD ismertté vált. A CBD nem az egyetlen vegyület, amely képes stimulálni a CB1 és CB2 receptorokat, de egyike azon kevésnek, amelynek nincs tudatmódosító mellékhatása. Amikor a CBD nem lép közvetlenül kölcsönhatásba a receptorral, akkor is segít más vegyi anyagok és enzimek bevonásával.
A CB1 és a CB2 nem az egyetlen receptorok, amelyeket a CBD befolyásolhat
A CBD sokoldalú ügyvezető szerepe messze túlmutat a CB1 és CB2 receptorokon. Befolyásolhatja azokat a receptorokat is, amelyek nem kapcsolódnak közvetlenül az ECS-hez. Ide tartoznak azok a receptorok, amelyek a szerotonin (5-HT) felszabadulását kiváltják. A szerotonin olyan vegyület, amely segít a boldogság és a jólét érzetét kelteni.
A CBD a TRP csatornákkal is kölcsönhatásba lép. Ne keseredjen el az elnevezés miatt; szerepük egyszerű. A TRP csatornák a sejtekben léteznek és úgy működnek, mint egy mérőműszer egy autóban - figyelik a hőmérsékletet és a fájdalmat. Ha túl alacsony vagy túl magas hőmérsékletet észlelnek, jelet küldenek a hozzájuk kapcsolt sejtnek, hogy a test cselekedni tudjon.
Végül, a CBD a máj receptoraival (PPAR-alfa) is reagál. Ezáltal felgyorsíthatja az anyagcserét a májban, és a tudósok még mindig keményen dolgoznak azon, hogy ezt megértsék.
A CBD szerepet játszik az enzimtermelésben és a bomlásban
Korábban említettük, hogy a CBD a kannabinoidoknak nevezett vegyületek családjába tartozik. Ezek a testen kívül léteznek; de szerencsénkre az emberi test kifejlesztette saját kannabinoidjait, az úgynevezett endokannabinoidokat. Molekuláris szerkezetük hasonlít a CBD-re, de természetüknél fogva az emberi testben fordulnak elő.
Az egyik ilyen vegyületet anandamidnak (AEA) hívják. A nagy AEA koncentrációkat általában a test bontja le, de a CBD egyedülálló képességgel rendelkezik, hogy kötődjön az AEA szint kezeléséért felelős enzimhez. Még sokat kell tanulni a reakcióval kapcsolatos lehetőségekről, ám a kutatók szerint az AEA magasabb koncentrációja szerepet játszhat az étrendben, az alvási szokásokban és a fájdalom enyhítésében.

A CBD potenciális jelentősége hatalmas, és több élettani rendszert is magában foglal
Nagyon sok mindenről beszéltünk, érdemes tehát újra összefoglalni. Ehhez visszatérünk a CBD általános igazgatóként betöltött példájához.
A CBD támogatja a test azon képességét, hogy mindent kiegyensúlyozottan és működőképesen tartson. Több szálat is kézben tart és ennek során a biológiai folyamatok széles skáláját befolyásolja. Az eredmény változó lehet, mivel mindenki teste különbözik valamelyest, beleértve az ECS-t és a receptorokat. Ha többet szeretne tudni erről a jelenségről, olvassa el a CBD adagolása, az alapok megértése című blogbejegyzésünket. Végső soron az a legfontosabb, hogy találjunk egy jó hírű CBD-gyártót, amely rendelkezik hitelesített teszteredményekkel és a sikeres CBD kísérletekhez szükséges potenciállal.

Question: Hogyan teszteljük és elemezzük CBD olajunkat?

Answer:
Hogyan teszteljük és elemezzük CBD olajunkat?

A Cibdol-nál büszkék vagyunk CBD termékeink minőségére és tisztaságára. Egy cégnek könnyű azt állítani, hogy tesztelte a CBD-jét, aztán ennyiben hagyni a dolgot, de mi azt akarjuk, hogy ügyfeleink nyugodtan pihenjenek, tudva, hogy a Cibdol minden CBD termékét alaposan megvizsgálták és elemezték a kapott eredményeket. Ebben a cikkben elmagyarázzuk, miért teszteljük termékeinket, hol csináljuk és hogyan csináljuk.
Miért teszteljük a CBD-olajat?
Azt akarjuk, hogy ügyfeleink - Ön is - biztosak legyenek abban, hogy tiszta, biztonságos és jó minőségű CBD olajat kapnak. Olajainkat a legszigorúbb európai gyártási szabványok szerint állítjuk elő, természetesen módon termesztett kenderből a legkorszerűbb CO₂ extrakciós technológia felhasználásával. Termékeink adalékanyagoktól, vegyszerektől és szennyeződésektől is mentesek. Persze egy dolog ezt mondani, a másik pedig megmutatni. Ezért adunk dátumozott PDF-fájlt webhelyünk minden termékéhez.
A Cibdol CBD olaj vásárlásakor kétféle teszteredményt találhat: nehézfém elemzést és a CBD tételek elemzését.
A nehézfémek elemzése megmutatja ezeknek a szennyező anyagoknak a mértékét minden egyes CBD olaj tételben - minden fájlban szerepel a tételszám is. Ez a teszt azt mutatja, hogy termékeinkben lévő ólom, kadmium és higany mennyisége megfelel az Európai Gyógyszerkönyvben előírtaknak.
A CBD kötegek elemzése tulajdonképpen egy tételszámmal ellátott kannabinoid vizsgálati jelentés. A dokumentumon megjelenik a minta neve, a minta típusa és a tesztelés dátuma. Van egy táblázat, amely bemutatja az olajunkban található összes kannabinoid mennyiségét. A CBD mellett nagy értéket fog találni, és kimutatható mennyiségű CBG-t is észlelhet.
A legtöbb egyéb kannabinoid - beleértve a THC-t - mennyisége azonban a mérési határ alá esik. A THC-ra vonatkozó adatok különösen nélkülözhetetlenek azon felhasználók számára, akik olyan CBD olajokkal foglalkoznak, amelyek THC-szintje meghaladja a jogi küszöböt. Az mi olajainkban jelenlevő minimális THC-szint semmilyen pszichoaktív hatást nem fog kifejteni.
A Cibdol terpénolaj-elemzést is végez. A CBD olajok arany színűek. Ez azért van, mert extrahálási technikáinkkal eltávolítjuk a szennyeződéseket, például a klorofilt és a lipideket. Arról azonban gondoskodunk, hogy a terpének megmaradjanak. Ezekről az aromás molekulákról azt feltételezik, hogy **szinergizálódnak a kannabinoidokkal, például a CBD-vel, és ezért minden olajunkban helyet kapnak. A teszteredmények a CBD Olaj elemzés oldalon találhatók. Az adatlap a terpének, például az α-pinén, β-pinén, β-mirén és a ᴅ-limonén szintjét mutatja ppm-ben (ppm).
Átfogó tesztjeink segítségével ügyfeleink minden egyes üvegcséről tudhatják, hogy pontosan mit tartalmaznak.
Fundación CANNA - Ahol a CBD-olajat teszteljük
Az összes CBD-olajat a Fundación CANNA tesztelte, egy nonprofit kezdeményezés, amely a kannabiszt és annak alkotóelemeit vizsgálja. Az alapítványt a kender- és kannabiszminták elemzésének növekvő igénye hívta életre. Ez a szakértői csapat saját kutatólaboratóriumát használja a kannabinoidok és terpének kivonására és mérésére, valamint klinikai vizsgálatokat is folytatnak a kannabinoid gyógyászat előrehaladásának érdekében.
A Fundación CANNA az extrakciók során történő bután, hexán és izopropil-alkohol felhasználást is figyelemmel kíséri. Ezek a termékek gyakran kémiai maradványokat hagynak maguk után, amelyek ártalmasak lehetnek a szervezetre. Ezenkívül a csoport nehézfémek, peszticidek és mikrobiológiai szennyezettségének kimutatására is végez teszteket.
Hogyan teszteljük a CBD-olajunkat?
A Fundación CANNA csapata nagynyomású folyadékkromatográfiával (HPLC) teszteli olajok kannabinoid tartalmát. A kannabinoidsavak, mint például a THCA és a CBDA, melegítés során THC-vé és CBD-vé alakulnak. A HPLC nem használ hőt a kannabinoidok kivonására, ezért termékeink tartalmának pontosabb mérését teszi lehetővé.
Alapvetően a HPLC úgy működik, hogy egy szemcsés anyaggal megtöltött oszlopon vezet keresztül egy oldószert. Minden kannabinoid eltérően reagál a szemcsés anyagra, ezért azon eltérő sebességgel haladnak át. A tudósok így meg tudják mérni az egyes kannabinoidok mennyiségét, amikor megérkeznek a másik végén egy detektorba.
A Fundación CANNA képes mérni a CBDA, CBGA és THCA kannabinoidsavak, valamint a CBD, CBG, THC és CBN kannabinoidok mennyiségét.
A terpének kimutatásakor a csapat az olajmintákat gázkromatográfiával (GC) méri. A HPLC-hez hasonlóan a GC elválasztja a molekulákat, és lehetővé teszi azok mérését. A GC elpárologtatja az olajat és elkülöníti az összetevõket egy oszlopban, mielõtt a detektálás megtörténik.
A CBD olaj tesztelése javítja a minőség-ellenőrzést és az ügyfelek bizalmát
Szóval, most már ezt is tudja - bepillantást nyerhetett a CBD olajtermékeink tesztelésébe. Reméljük, hogy átláthatóságunkkal sikerül elnyerni az ön bizalmát is! És ne felejtse el megnézni a PDF fájlokat, hogy saját szemével is láthassa az eredményeket!

Question: Kialakulhat-e tolerancia a CBD-vel kapcsolatban?

Answer:
Kialakulhat-e tolerancia a CBD-vel kapcsolatban?
A legtöbb kannabidiolt használó embernek azt mondják, hogy a megfelelő eredmények eléréséhez a kulcs a rendszeresen ismételt adagok bevétele. De vajon előfordulhat, hogy a CBD rendszeres használata miatt tolerancia alakul ki, és ezért állandóan erősebb adagra lesz szükség? Ebben a cikkben közelebbről megvizsgáljuk, hogy lehetséges-e tolerancia kialakulása a CBD-hez kapcsolódóan.

A kannabinoid tolerancia megértése
Néhány kannabinoiddal, mint például a THC-vel szemben lehetséges tolerancia kialakulása. A THC a kannabisz fő pszichotróp vegyülete, és a CB1 receptorokhoz való kötődésével biztosítja a hatásait. Ezek a receptorok úgy működnek, mint a kis zárak, amelyeket az endokannabinoidok, például az anandamid és a 2-AG nyitnak, de néhány hasonló szerkezetű növényi eredetű kannabinoid (például THC) szintén közvetlenül kapcsolódhat hozzájuk.
Amikor a THC hozzákapcsolódik ezekhez a receptorokhoz, akkor utánozhatja az endokannabinoidokat, és ez az endokannabinoid rendszer alulszabályozottságát okozhatja, hogy elkerüljék a túlzott aktivitást. Az ECS alulműködik, azaz kevesebb endokannabinoidot és kevesebb endokannabinoid receptort hoz létre.
Ennek eredményeként az emberek, akik rendszeresen fogyasztják ezeket a kannabinoidokat, azt tapasztalhatják, hogy egyre nagyobb adagokra van szükségük ahhoz, hogy ugyanazt a hatást érezzék. Ez befolyásolhatja az endokannabinoid rendszer azon képességét is, hogy tanuljon és alkalmazkodjon olyan tényezőkhöz, mint a stressz, mivel túlzott mértékben függ a THC-től.
Mi a helyzet a CBD-vel? Okozhat toleranciát?
A CBD nagyon különbözik a többi kannabinoidtól, de még mindig távol vagyunk attól, hogy megértsük ezt a vegyületet és a testünkre gyakorolt hatásait. Azt azonban tudjuk, hogy a THC-tól eltérően nem kötődik a kannabinoid receptorokhoz. Ehelyett számos más kémiai úton hat. Egyes források arra utalnak, hogy a CBD több mint 60 különféle molekuláris útvonalat aktiválhat a testben.
Az eddig a tanulmányok azt mutatják, hogy a CBD befolyásolhatja a szerotonin receptorokat, a vanilloid receptorokat, a GABA receptorokat, a gamma receptorokat és még sok mást is. Más tanulmányok arra utalnak, hogy a CBD gátolhatja az újrafelvételként ismert folyamatot, és ezáltal ideiglenesen növelheti bizonyos agyi vegyületek, például a szerotonin és az anandamid mennyiségét az agyban.
Bár a CBD nem kötődik az endokannabinoid receptorokhoz, közvetett módon mégis kölcsönhatásba léphet velük. Tanulmányok kimutatták például, hogy működhet a CB1 receptorok inverz agonistájaként. Ennek ellenére nincs olyan kutatás, amely azt állítja, hogy a CBD-vel kapcsolatban tolerancia alakulhat ki felhasználókban. Viszont széles körben biztonságos, nem mérgező vegyületnek tekintik, amely nagyon jól tolerálható. A Current Drug Safety című folyóiratban megjelent 2011-es tanulmány megállapította, hogy az emberi kísérletek során a CBD különféle adagjai nem okoztak mellékhatásokat vagy hatásgyengülést.

Mi a fordított tolerancia?
Valójában néhány kutatás azt sugallja, hogy a CBD fordított toleranciát okozhat. A THC-től eltérően, amely átveszi az endokannabinoidok szerepét és képes az endokannabinoid rendszert alulszabályozottá tenni, a CBD növelheti az endokannabinoid szintet (például gátolva a visszavételét). Ezért a felhasználók idővel úgy találhatják, hogy alacsonyabb CBD-dózisokra van szükségük, hogy ugyanazt az eredményt kapják. Ez azonban jelenleg csak elmélet.
Sajnos, a CBD-ről és az endokannabinoid rendszerről való ismereteink még messze nem nevezhetők teljesnek. Még sokkal több kutatásra van szükség, mielőtt konkrét megállapításokat tehetünk a CBD-ről és annak működéséről a testben. A jelenlegi kutatások azonban azt mutatják, hogy a CBD nem okoz toleranciát, mint más kannabinoidok.

Question: Kombinálhatjuk a különböző CBD termékeket?

Answer:
Kombinálhatjuk a különböző CBD termékeket?
Kombinálhatjuk a különböző CBD termékeket? Olvasson tovább, itt van minden, amit tudnia kell a ma elérhető CBD olajok, kapszulák és kiegészítők kombinációjáról. A kulcs a CBD kívánt napi bevitelének meghatározása.
A CBD nem csupán olaj
A CBD egyik legfontosabb vonzereje, hogy olajként, tinktúraként, kapszulaként is bevehető, bőrre kenhető, és könnyen hozzákeverhető ételhez vagy italhoz is. Noha sokan a vegyület sokoldalúságát tartják a legnagyobb erényének, kihívást jelenthet a különféle CBD-termékek egyensúlyban tartása - különösen, ha újonc felhasználója a kannabinoidnak.
Ha a CBD többféle változatának vagy koncentrációjának használatát fontolgatja, jó hírünk van - ez simán működhet. Van azonban néhány hasznos tipp, amelyet figyelembe kell venni a különböző CBD termékek kombinálásakor. Az első lépés annak ellenőrzése, hogy minden választott CBD termék jó minőségű-e, és olyan vállalat gyártja-e, amelyben megbízhat.
Ha elégedett a CBD minőségével, elérkezett az idő, hogy továbblépjen a legfontosabb részhez - a kívánt adag kiszámításához. A CBD termékek kombinálása egyszerű, de ehhez elengedhetetlen, hogy tudja, mennyi a bevinni kívánt napi adag.
Hogyan kombinálhatjuk a különböző CBD-termékeket?
A kívánt CBD-dózis megállapításának folyamata az Ön körülményeitől - miért döntött a CBD használata mellett - és a termék erősségétől függ. Ha nem biztos abban, hogyan kezdjen hozzá, itt olvashat bővebben a CBD alapjainak megértéséről. Fontos szem előtt tartani, hogy milligrammot használjon mértékegységének a CBD bevitelének nyomon követésekor.
A CBD termékek kombinálásának egyszerűsítése érdekében összeállítottunk egy forgatókönyvet, amelyet útmutatóként használhat:
Tegyük fel, hogy a napi CBD bevitele 17 mg. Ennek elérése érdekében reggel CBD-olajat, ebédnél kapszulát és éjjel CBD-kiegészítőt szeretne bevenni. Az olajat egyszerűem belekeverheti a reggeli kávéjába, míg munka közben a kapszula a praktikus megoldás. A Meladol, mint éjszakai CBD-kiegészítő a jó éjszakai alváshoz járul hozzá.
Ez a következőképpen bontható le:
• 4 csepp 4% CBD-olaj: 8 mg• Egy darab 4% CBD kapszula: 6,4 mg• Egy darab 1 ml-es adag Meladol CBD kiegészítő: 2,5 mg
A nap folyamán körülbelül 16,9 mg CBD-t fogyasztott. Ebben a példában közel állunk a kívánt adagunkhoz. Míg az értékek személyenként változnak, az elv változatlan marad. A különböző CBD termékek kombinációjának kulcsa a napi teljes összeg nyomon követése.

Illóolajok és a CBD kombinálása
A CBD sokoldalúsága nemcsak a késztermékekig terjed. Az illóolajok CBD-vel történő kombinálása is egyre népszerűbb, ugyanis a felhasználók a CBD mellett a levendula, a kamilla és a bergamott terápiás előnyeire is számíthatnak. Az ideális dózis kiszámításához hasonlóan a CBD és az illóolajok kombinálása is egyedülálló folyamat a felhasználó számára. Azt is érdemes figyelembe vennie, hogy a kutatások ennek hatásairól egyelőre korlátozottak.
A levendula vegyületeit külön-külön az alvásminőség javulásával hozták összefüggésbe, míg a bergamott-olaj a szorongás tüneteinek enyhítésében segíthet. Ha azt tervezi, hogy illóolajokkal kombinálja a CBD-t javasoljuk, hogy először beszéljen orvosával a lehetséges hatásokról, vagy interakciókról.
Mindig figyeljen a testére
Ha még nem ismeri a CBD-t, akkor erősen ajánlott, hogy mielőtt kombinálná a különböző termékeket, először külön-külön próbálja ki őket. Valójában még a tapasztalt felhasználók számára is javasolt, hogy ezt az irányelvet kövessék.
A nyelv alá csepegtetett CBD-olaj eltérő hatást fog gyakorolni, mint a CBD-kapszula, az egyes termékek eltérő biohasznosulása miatt. Éppen ezért mindig fontos figyelni a testére, és csökkentenie kell a napi CBD-bevitelt, ha émelygést, fáradtságot vagy fejfájást észlel.

Question: Mennyi CBD-t használjak? | Az alapok megértése

Answer:
CBD adagolás: Az alapok megértése
A CBD helyes adagolásának megállapítása problémás lehet - különösen azok számára akik újonnan használják terápiás célokra - mert ez sok egyedi változótól függ. A fizikai állapottól az életkoron, a súlyon és az anyagcserén át egészen a kezelendő betegségig és az alkalmazott CBD termékig minden hatással van az adagolásra.
Nincs határozott válasz, de ahhoz, hogy segítsünk az elindulásnál, a Cibdol összeállított egy útmutatót az Ön számára néhány lényeges információval a megfelelő dózis kiszámítására vonatkozó iránymutatásokkal

Kezdjen olyan CBD olajjal, amiben megbízhat
A CBD márka kiválasztása alapvető fontosságú, nemcsak a pontos adagolás miatt, hanem annak biztosítására is, hogy olyan minőségi terméket kapjon, amely minden szükséges alkotóelemet tartalmaz, nem kívánt adalékanyagok vagy vegyszerek nélkül.
Szerencsére a Cibdolnál minden termékünket szigorú tesztelésnek vetjük alá, az eredményeket online tesszük közzé, hogy a nyilvánosság számára is elérhetőek legyenek. Mielőtt eldöntené, hogy kipróbálja-e a CBD-t, megtekintheti a CBD olajban található kannabinoidok részletes bontását és a CBD pontos koncentrációját.
A CBD nagy dózisokban is biztonságosnak tűnik - de kezdje lassan, kis adagokkal
Ha van egy aranyszabály, amely kiegészíti az arany fokozatú CBD-nket, az az, hogy alacsony dózissal kell kezdeni, és fokozatosan kell emelni az adagokat. A CBD potenciálja abban rejlik, hogy képes együttműködni az endokannabinoid rendszerrel, és hozzájárul annak egyensúlyához. Ám a kiegyensúlyozottság nem a test teljes elárasztását jelenti, függetlenül attól, hogy az adott anyagnak mennyi pozitív tulajdonsága van. Ha más táplálék kiegészítőkre vagy vitaminokra gondol, az ajánlások általában naponta egyszeri alkalmazást javasolnak. Ezekben az esetekben a kevesebb gyakran több.
Miután megállapította az Ön körülményeinek megfelelő mérsékelt adagot, a későbbiekben lehetőség van a CBD mennyiségének növelésére - amennyiben szükséges. Eddig a CBD kiváló biztonsági profilt mutatott, és a potenciális gyógyszer-kölcsönhatásokon kívül sem jelentkeztek közegészségügyi problémák a CBD-vel kapcsolatban.
Mit jelentenek a CBD termékeink különböző százalékai?
Amikor a CBD százalékáról beszélünk, a szám arra utal, hogy hány milligramm CBD van az olajban. Ha például 2,5% -os CBD olajat használunk, az 250 mg CBD-t, míg a 4% -os olaj 400 mg-ot tartalmaz. Ahogy a CBD százalékos aránya növekszik, vele együtt a koncentráció is nő. Egy 10 ml-es, 2,5% -os CBD olaj palackban a vásárlók körülbelül 200 cseppre számíthatnak, minden csepp 1,25 mg CBD-t tartalmaz.
Ha naponta 3–4 csepp átlagos napi adagot szed, akkor kb. 15 mg CBD-t fogyaszt (2,5% CBD-olajunk alapján). Ha valami támpontot akarunk adni a határértékekről, kiegészítőként napi 160 mg tekinthető ajánlott maximális mennyiségnek.
Ezért ajánljuk, hogy kezdjen a 4%-os CBD olajunkkal, mivel ez az erősebb és gyengébb koncentrációk között helyezkedik el. Még négy cseppnél is, ha napi három alkalommal használja, csak körülbelül 24 mg CBD-t fogyaszt. Ne becsülje alá ezt a terápiás vegyületet - bizonyos esetekben ez akár elég is lehet.
Fontos hangsúlyozni, hogy mindenki körülményei mások - így az adagolás is eltérő lehet. Adagoljon magának néhány napig rendszeresen ugyanakkora mennyiséget, hogy érezhető legyen, hogyan változik a közérzete mielőtt növelné vagy csökkentetné a CBD mennyiségét.
Ahhoz, hogy kiszámítsa a fogyasztott CBD mennyiségét (mg), útmutatóként használhatja a következőket:
2,5% CBD olaj: 1,25 mg CBD cseppenként4% CBD olaj: 2 mg CBD cseppenként5% CBD olaj: 2,5 mg CBD cseppenként10% CBD olaj: 5 mg CBD cseppenként20% CBD olaj: 10 mg CBD cseppenként
A Cibdol összehasonlítása más márkákkal
Miután eldöntötte, hogy milyen adaggal szeretne kezdeni, vagy hogyan tervezi növelni a CBD bevitelét, a következő leggyakoribb lekérdezés az, hogy „miben különbözik az önök ajánlata más márkákétól?”.
Erre a kérdésre igazából szinte lehetetlen válaszolni. Nemcsak az, hogy a hatásossághoz szükséges CBD mennyisége személyenként változik, de figyelembe kell venni a vállalat által alkalmazott extrakciós módszert, a gyártási technológiát és a végtermék tisztaságát is. Mindezek a tulajdonságok szerepet játszanak a CBD hatékonyságában, és ezért befolyásolják, hogy mennyit kell az adott termékből fogyasztani.
Bár más márkákkal kapcsolatban nem tudunk válaszolni, de kiemelhetjük, hogy mi miket veszünk figyelembe az arany CBD olajunk gyártása során. A legmodernebb berendezések és a magasan specializált CO₂ kinyerési technológia, valamint egy szakértői csoport biztosítja a vetőmagtól a palackig a biztonságos és zökkenőmentes gyártási folyamatot. Az eredmény egy olyan olaj, amely nem bontható CBD-t tartalmaz és amely még a természetes terpénprofil fenntartását biztosító folyamat eredményeiből is profitál
Az adagolás a termék típusától függően is változhat
Ha nehéz feladatnak bizonyul nyomon követni, hogy hány cseppet fogyasztott, akkor se aggódjon - erre vannak a CBD kapszuláink, többféle is. Minden lágy gél kapszula egy előre meghatározott mennyiségű CBD-vel van feltöltve:
4% CBD Softgel kapszula: 6,4 mg kapszulánként10% CBD Softgel kapszula: 16 mg kapszulánként
A megfelelő dózis ismét az Ön körülményeitől függ, de naponta háromszor egy kapszula kiváló kezdés lehet.
A CBD adagolására vonatkozó következtetések
Sok alapvetést elmondtunk, és bár a dózis meghatározása kezdetben ijesztőnek tűnhet, a fő mondanivaló: hallgasson a testére. A fenti javaslatok kiindulópontként való felhasználásával eldöntheti, hogy növelje vagy csökkentse a CBD koncentrációját attól függően, hogyan érzi magát. Mint mindig, a legfontosabb az, hogy válasszon egy jó hírű és megbízható gyártót, mint a Cibdol!

Question: Mi a CBD biohasznosulása és miért fontos ez?

Answer:
Mi a CBD biohasznosulása?
A CBD szempontjából a biohasznosulás fontos fogalom. Ennek az az oka, hogy bizonyos bevételi formák - a kezelt állapottól függően - sokkal hatékonyabbá teszik a vegyületet. Mielőtt részletezzük az egyes bevételi módszerek becsült biohasznosulását, nézzük meg közelebbről, mit jelent pontosan a kifejezés.

Mit jelent a „biohasznosulás” kifejezés?
A biohasznosulás az a mérték, mellyel egy anyag elér a tervezett hatóhelyére. Az intravénásán alkalmazott gyógyszerek 100% -os biohasznosulással bírnak - ez lesz referenciapontunk. Ha egy vegyületet más módon (orálisan, szublingválisan, helyileg) adnak be, akkor át kell haladnia a test különböző részein, mielőtt eléri a véráramot - minél hosszabb, vagy bonyolultabb ez az utazás, annál alacsonyabb a vegyület biohasznosulása. .
A CBD esetében az a célunk, hogy a vegyület bekerüljön a véráramba, amelynek segítségével keringhet a testben, így biztosítva a legnagyobb hatékonyságot. Bár egyetlen csepp CBD olaj tartalmazhat akár 2 mg CBD-t is, de ennek a dózisnak csak egy része jut el a véráramba. Ezért a CBD olaj intenzitása és hatékonysága nagymértékben függ a biohasznosulástól. Nyilvánvaló, hogy a CBD intravénás beadása nem is lehetséges, nem is ajánlott és nem is reális. Ehelyett megvizsgálhatjuk, hogy a népszerű alkalmazási módszerek esetében mekkora a becsült biohasznosulás.
A biohasznosulás megértése
• Szájon át történő bevitel
A CBD szájon át történő fogyasztása a legnépszerűbb beviteli mód. Ha azonban így fogyasztják, a vegyületnek több biológiai folyamaton kell áthaladnia, mielőtt eljut a véráramba. Az emésztőrendszer és enzimei mindent megtesznek azért, hogy hígítsák az elfogyasztott CBD adagot.
A változók száma miatt szinte lehetetlen pontosan megmondani az orális biohasznosulást, de a tudósok szerint ez körülbelül 4–20%. Átlagosan ezen tartomány közepén ésszerű kalkulálni a szájon át fogyasztott CBD biohasznosulását.
• Nyelv alatti bevétel
Noha a szublingvális alkalmazás nagyon hasonló a CBD orális fogyasztásához, a nyelv alatti kapillárisokon keresztül a vegyület közvetlenül bekerülhet a véráramba. Ezt úgy érhetjük el, ha néhány cseppet teszünk a nyelv alá, és ott tartjuk, hogy a nyálkahártyán át felszívódjon. A CBD tinktúrák vagy spray-k felhasználásával nagyobb biohasznosulás érhető el, mint orális alkalmazás esetén, bár a pontos javulás mértékét még számszerűsíteni kell.
Beszámolók szerint a CBD szublingvális adagolása egyszerű és hatékony módja annak, hogy fokozzuk a hatásait. Mivel a CBD-nek nem kell a májon és a béltraktuson keresztüljutni, várhatóan gyorsabban érkezik a véráramba.
• Helyileg alkalmazható készítmények
A három bevételi módszer közül a CBD-vel dúsított krémek rendelkeznek a legalacsonyabb a biohasznosulással. A kannabidiol természeténél fogva hidrofób, tehát a bőrnek jó, ha kívül tartja. Ez az oka annak is, hogy a CBD-t hordozóolajjal keverik és semmi mással - a hidrofób azt jelenti, hogy ellenáll a víznek, és taszítja azt.
A topikumok várható biohasznosulása 5–10% között várható. Noha ez gyenge eredménynek tűnik, a helyileg alkalmazható szer előnye, hogy közvetlenül a bőrre adagolják lokális kezelés céljából. A krém összetétele elősegíti a vegyületnek a bőrbe történő felszívódását, ahol sejtszinten kezdi kifejteni a terápiás hatást. Tehát előfordulhat, hogy ezzel a módszerrel nem jut el a test sok részébe, de nagyon hatásos azokon a területeken, ahol alkalmazzák.

A liposzómák szintén befolyásolják a biohasznosulást
A CBD bevételi módjának megváltoztatása mellett liposzómák felhasználásával is javítható a biohasznosulás. A liposzómák előnyeit már részletesen kifejtettük, de alapelvük egyszerű.
A liposzómák apró hólyagocskák, amelyek védőburkot képeznek a CBD molekulák körül. Miután bekerült a buborékba, a CBD biztonságosan átjut az emésztőrendszeren, és a különféle emésztő enzimekkel szemben is védve van. Ezen túlmenően, a liposzómák különleges hidrofil fejének és hidrofób farkának köszönhetően könnyebben felszívódik a bélmembránon keresztül, mint önmagában a CBD molekula.
A liposzómák mind az olajokban, mind a krémekben felhasználhatók a CBD biohasznosulásának javítására. A kifinomult tudományos technikáknak köszönhetően a liposzómák 100%-os védelmi hatékonysággal rendelkeznek - egy CBD sem vész kárba.
Az Ön igényeinek megfelelő termék kiválasztásában a biohasznosulás az egyik szempont
A biohasznosulás mindig fontos tényező a CBD terápiás hatásainak szempontjából. Ezt azonban a megfelelő termék kiválasztásakor csak mint egy rész-szempontot kell figyelembe venni.
Még ha a CBD-t 100% -os biohasznosulású módszerrel adnánk is be, a gyengébb minőségű termék nem tud kellően hatékony lenni. Azt is érdemes figyelembe venni, hogy az orális fogyasztás eredményeként a vegyület hosszabb ideig marad a testében, mint más bevételi módszerek esetén. Amikor úgy dönt, hogy CBD-t fog szedni, először gondolja át, hogy mit szeretne elérni. Ha a vegyületet nem egy adott állapot kezelésére használja, akkor az általános bevételi módszerek (orális / szublingvális) megfelelőek lesznek.
Ezek az állítások persze nem igazak minden CBD gyártó esetén. A Cibdolban azonban büszkék vagyunk az arany minőségű CBD-re, piacvezető tisztaságával és ellenőrzött teszteredményeivel. A Cibdol CBD olajban a kannabinoidok és terpének sokasága is jelen van, hogy a kísérőhatást is teljes mértékben ki lehessen használni. Mindezen tulajdonságok figyelembevételével eldöntheti, hogy melyik az ön számára leghatékonyabb módszer, függetlenül attól, hogy melyiket is választja a CBD bevételére.

Question: Mi a legjobb módszer a CBD kivonására a kenderből?

Answer:
Milyen lehetőségek vannak a CBD kivonására?
A CBD-termékek, például a CBD-olaj vagy a CBD-kozmetikumok elõállításához elõször ki kell nyerni a CBD-t az azt tartalmazó növényi anyagokból. A CBD legfőbb forrása jelenleg a kendervirág, amelyet kifejezetten úgy termesztenek, hogy nagy mennyiségben tartalmazzák ezt a kannabinoidot. A CBD kinyerésére a kenderből számos módszer létezik, néhány módszer sokkal hatékonyabb és biztonságosabb, mint mások. Az alábbiakban bemutatjuk a leggyakrabban használt módszereket.

Egyszerű oldószeres CBD extrakció
Az oldószeres extrahálás olyan kezdetleges művelet, amelynek során vesszük a dekarboxilezett növényi anyagot és folyékony oldószert futtatunk át rajta a kender kannabinoid- és terpéntartalmának eltávolítása , illetve megőrzése céljából. Oldószerként jellemzően butánt, etanolt vagy hexánt használnak. Az extrahálás után a folyadékot el kell párologtatni, és ekkor már csak a CBD olaj marad.
A CBD ilyen módon történő kinyerésének az az előnye, hogy olcsó és viszonylag kevés eszközt igényel. Hátránya viszont rengeteg van.
Mindenekelőtt az, hogy a CBD extrakció ezen módja veszélyes lehet. Ha nem megfelelően használják, az ilyen vegyi anyagokkal való munka sérülést okozhat, és nagyon gyúlékonyak is. Az oldószeres extrahálást csak professzionális laboratóriumi szakember végezheti. Fennáll annak a veszélye is, hogy ha nem helyesen végzik el a folyamatot, akkor az olaj oldószerrel szennyeződhet, ami veszélyes a végfelhasználóra.
A második nagy hátrány, hogy ez a módszer olyan dolgokat is eltávolít a növényből, mint a viasz, a klorofill és más növényi anyagok. Ennek eredményeként sűrű, sötét, keserű, alacsony minőségű CBD-olajat kapunk, amelynek az összetevői nem kontrollálhatók .
A fenti okok együttesen teszik vállalhatatlanná az oldószeres extrakciót minden önmagára valamit is adó CBD gyártó számára, és túlságosan veszélyessé minden otthoni készítőnek.
Olívaolaj CBD extrakció
A CBD olívaolaj-extrakciója a saját CBD olaj otthoni előállításának megvalósítható módját kínálja. Ha ön rendelkezik alapvető konyhai ismeretekkel, akkor ez biztonságosan és meglehetősen egyszerűen végrehajtható.
Először is dekarboxilezett növényi anyagot használunk. Ez a vegyületek hő segítségével történő aktiválásának folyamata. A dekarboxilezés után a növényi anyagot néhány órán keresztül olajban melegítjük. A növényi CBD és más kannabinoidok kötődnek az olajban lévő zsírokhoz, így keveréket hoznak létre. Az olajat ezután hagyjuk lehűlni, a növényi anyagot kiszűrjük, így megmarad a CBD-vel kevert olaj.
Akárcsak az oldószeres módszernél, itt is nagyon korlátozottak az ellenőrzési lehetőségek az extrahált anyag felett. Az olívaolaj-extrakciós módszer szintén gyenge és megbízhatatlan CBD-tartalmat eredményez a professzionálisabb módszerekhez képest, ezáltal kereskedelmileg életképtelen, de lehetőséget nyújt otthoni kísérletezésre.
Oldószer nélküli CBD extrakció (kézzel)
Hogyan lehet CBD kivonatokat készíteni oldószer nélkül? A válasz hő, nyomás vagy súrlódás alkalmazásával. A CBD kief előállítására szolgáló módszer például a súrlódást és a vizet használja. Ez egyszerűen a CBD-t tartalmazó kendervirág kis mirigyeinek fagyasztása, lerázása, majd összegyűjtése. Más módszerek, például a CBD gyanta előállítása, magában foglalják a hő és a nyomás közvetlenül a kendervirágon történő alkalmazását a természetes olaj kinyerésére.
Az ilyen módszerek hozama gyakran alacsony, és a CBD-felhasználók és a termelők számára sem praktikus
Szuperkritikus CO₂ CBD extrakció
A CBD extrakcióra vitathatatlanul a legjobb módszer a szuperkritikus CO₂ alkalmazása, amely egy fejlett, nagymértékben testre szabható módszer, hogy a legjobbat hozza ki a kenderből. Ezt a módszert használjuk itt, a Cibdolnál.
Ebben a módszerben a CO₂-t úgy manipulálják, hogy szuperkritikus állapotba kerül, azaz egyszerre vannak folyadék és gáz tulajdonságai. Ezután többféle hőmérsékleten és szögben szivattyúzzák át a kannabiszvirágon annak érdekében, hogy a különféleképpen oldódó terpének és kannabinoidok is kioldódjanak, az úgynevezett frakcionálási folyamat során.
Ez tiszta és biztonságos koncentrátumok extrahálását teszi lehetővé további adalékanyagok vagy potenciális szennyező anyagok használata nélkül. Ráadásul rendkívül hatékony eredményt biztosít, a legtöbbet hozva ki a kender növényből.
Ez azonban egy ipari folyamat, amely rendkívül drága és gyakorlatilag csak a dedikált CBD gyártók számára elérhető.

A CO₂ extrakció kiválóan ellenőrizhető
A CO₂ extrakciónak nagy előnye van a CBD olaj előállításának más módszereihez képest: ezekkel ellentétben a szuperkritikus CO₂ oly módon szivattyúzható át a kenderen, hogy szelektíven felvegye a szükséges kannabinoidokat és egyéb vegyületeket, minden mást viszont hátrahagyjon. Ennek a magasabb szintű ellenőrzésnek köszönhetően a CO₂-extrakció vezető módszerré vált a CBD előállítása során. Mivel oldószerként CO₂-t használ, vegyi anyagoktól és szennyeződésektől mentes végterméket állít elő.
A Cibdol hivatalos és független elemzéseket végez
Arra törekedve, hogy ügyfeleink számára a lehető legtöbbet nyújthassuk, mi a Cibdolnál közzétesszük az egyes általunk gyártott CBD-tételek független harmadik fél által végzett tesztjeit és részletes elemzését. Ezek az elemzések megmutatják az összes szokásos kannabinoid szintjét, lehetővé téve a lehető legjobb és leginkább megalapozott döntés meghozatalát.

Question: Mi az a CBD olaj?

Answer:
Mi az a CBD olaj?
A CBD, vagy ahogyan még ismerjük, a kannabidiol, egy létfontosságú, a kender növény virágaiban, leveleiben és száraiban természetesen megtalálható kannabinoid. A CBD a második leggyakoribban előforduló kannabinoid, és a történelem folyamán viszont mindig a háttérbe kellett húzódnia a többi, egyértelműen pszichoaktív hatóanyag mellett. Most, hogy a tudósok és a gyártók már felismerik a CBD képességeit az egészség és a közérzet javítására - a benne rejlő lehetőségek határtalanok. Ahogy a fogyasztók egy része a CBD-s termékek felé nyúl, sokan mégis azt kérdezik: mi is az a CBD olaj?

Hogyan készül a CBD olaj?
A CBD olajok organikus módszerrel, az EU-ban termesztett kenderekként kezdik pályafutásokat, melyek növekedése során is a fogyasztót tartjuk szem előtt. Ahogy a növények beérnek, hamar készen is állnak a szüretre és a feldolgozásra. A következő lépés a terpének kivonása a virágokból, amik a növényben lévő aromás és terápiás hatóanyagok, egy szabadalmaztatott gőzdesztillációs eljárással, amelyet aztán a CBD CO₂-val történő extrahálásuk követ. Ez a folyamat olyan tiszta olajokban végződik, melyekben céltudatosan megtartottuk a kannabinodok és a teljes spektrumú terpének összetett csomagját, épp ahogy azok eredetileg a növényben is jelen vannak.
Tisztított vs. Nyers
A CBD olajokat is lebonthatjuk két fő kategória szerint: nyers vagy tisztított. A nyers olajokat kivonják és utána növényi olajokkal keverik, de ezután véget is ér a feldolgozási folyamat. Ez a módszer aztán olyan felemás olajokat eredményez, melyek színe sötétzöld és a koncentrációjuk is meglehetősen eltérő lehet.
A különbségek a tisztított és nyers között
Tisztított:

A kivonatolás után leszűrik, hogy eltávolítsanak belőle bármiféle nem kívánatos zsírt, klorofillt és kémiai anyagot.
Természetes illat, és teljesen folyékony halmazállapot.
Világos szín.
Csak olyan hozzávalókat tartalmaz, amikre tényleg szükség van.

Nyers:

A kivonatolás után növény olajokkal keverik, további feldolgozási folyamat nélkül. Különböző olajerősségeket érünk el vele.
Az olaj koncentrációja nagyban eltérő is lehet.
Sötét szín.
Az olaj nincs dekarboxilezve.

A CBD olaj jótékony hatásai
Habár a jogi szabványosítás lelassította a CBD általános, orvosi szempontból előnyösként való érvényesítését, a tudományos kutatások és az anekdotikus fogyasztói bizonyítékok számos potenciális egészségügyi előnyt mutatnak fel. A gyakran emlegetett szorongásoldó tulajdonságaival, a CBD-nek nincsenek olyan negatív, pszichológiai mellékhatásai, mely effektust gyakran a pszichoaktív kannabinoidokkal hozzák kapcsolatba.
Az egyetlen módja, hogy kiderítsd, hogy működik-e, ha kipróbálod! A megvásárlása csupán egy kisebb befektetésnek számít, ha azt nézzük, hogy mekkora haszonnal is járhat. És a legjobb rész? Nincsenek mellékhatások.

Question: Mi az a CBD tinktúra?

Answer:
Mi az a CBD tinktúra?
A CBD-t sokféle módon fogyasztják
Bár a CBD-ben rejlő lehetőségek közül ma még sokat nem ismerünk, van egy tulajdonsága, amiben biztosak lehetünk - a sokoldalúsága! A CBD hozzáadható olajokhoz, ételekhez, italokhoz, helyileg alkalmazható készítményekhez és tinktúrákhoz. Noha ez fantasztikus a fogyasztói választás szempontjából, azért okoz egy kis nehézséget is. Ilyen sok CBD termékkel a piacon, nagyon nehéz kiválasztani a legmegfelelőbbet.
Lehet, hogy a CBD-olajok teszik ki a piac oroszlánrészét, ám ezek szorosan kapcsolódnak a CBD-tinktúrákhoz. És bár első pillantásra ez a két termék hasonlónak tűnhet, vannak kritikus különbségek. Hogy megkönnyítsük a CBD termékek egyre bővülő választékának megértését, részletesen elmondjuk, hogy mik azok a CBD tinktúrák, hogyan készülnek, és ami a legfontosabb: mennyiben különböznek a hagyományos CBD olajoktól.
Mi a CBD tinktúra?
Meghatározása szerint a tinktúra "gyógyszer, amelyet egy gyógyhatású szer alkoholban történő feloldásával készítenek". A CBD esetében ez azt jelenti, hogy alkoholt vagy glicerint használnak az alapvető alkotóelemek növényi anyagból történő kivonására. Míg a leghatékonyabb extrakciót és a fogyasztás során történő hatékony felszívódást az alkoholos alap biztosítja, a tinktúrákat szőlőmagolaj, növényi glicerin vagy kókuszdióolaj felhasználásával is készítik.
A CBD-ben gazdag kendervirágot erős alkoholban áztatják, majd néhány órán át hevítik. A kannabinoidok összeolvadnak az alkohollal, mielőtt a fölösleges folyadék elforr. A maradék nem más, mint a teljes spektrumú CBD erősen koncentrált adagja. Sajnos a folyamat során nem mindig ideális az alkohol használata, és mivel a CBD fogyasztói piaca bővül, sok tinktúrát ízesítenek, vagy gyógynövényeket adnak hozzá. Ez nem csak elfedi az ízét, de a felhasznált adalékanyagoktól függően egészségi előnyöket is jelenthetnek.
Hogyan kell használni a CBD tinktúrát?
A palackozást követően a CBD tinktúrát cseppentőn keresztül adagolják a nyelvre vagy a nyelv alá naponta többször. A pontos adag és a gyakoriság attól függ, hogy milyen célból használja a CBD-t, de mivel nagyon koncentrált formáról beszélünk, itt is igaz lehet, hogy a kevesebb gyakran több. A nyelv alatti membránnak köszönhetően a nyelv alatti alkalmazás javítja a biohasznosulást. Az így kezelt betegeknek mindössze 15 perc alatt meg kell érezniük a CBD hatásait.

Ha azt választja, hogy a CBD tinktúrát itallal vagy étellel veszi be, akkor akár egy óra is eltelhet, mire a kannabinoid kifejti a hatását. A hosszabb aktiválási idő viszont együtt jár azzal, hogy a szájon át fogyasztott CBD hosszabb ideig marad a szervezetében. Végső soron az egyéni igény lesz a döntő tényező - egyik beviteli mód sem mondható jobbnak, mint a másik.
Miben különbözik a CBD tinktúra a CBD olajtól?
Korábban utaltunk erre, de van egy döntő különbség. Míg a CBD olajok lehetnek CBD izolátumok, széles -, vagy teljes spektrumúak, a CBD tinktúrák mindig teljes spektrumúak lesznek. A tinktúrákban nemcsak CBD- lesz, de nyomokban sok más kannabinoidot, terpént, flavonoidot és aromaanyagot, például narancsolajat is tartalmaznak.
Tekintve, hogy a CBD tinktúrákat kendervirágok felhasználásával állítják elő; vélhetően tartalmaznak egy szinte észlelhetetlen mennyiségű THC-t is, ezért van egy minimális kockázata a pszichoaktív mellékhatásoknak. Ha a CBD tinktúrát alkoholos alappal készítik, akkor terhesség során vagy speciális orvosi probléma esetén elképzelhető, hogy nem lesz megfelelő.
Megfelelő önnek a CBD tinktúra?
A CBD tinktúrát akkor használják leggyakrabban, amikor erősen koncentrált és gyorsan ható CBD adagra van szükség. Amint azt korábban már javasoltuk, legjobb, ha az orvosa segítségével dönt a CBD-olajok vagy a CBD-tinktúrák között. Ha nem biztos abban, hogy hogyan kell a CBD témáját orvosának vagy kezelőjének előterjeszteni, segít, ha először megérti, mit is akar elérni a CBD szedésével. Az orvosával a CBD-ről folytatott beszélgetésről itt olvashat bővebben.
Ha úgy dönt, hogy elkezdi használni a CBD tinktúrákat, akkor a szokásos minőségi irányelveket kell alkalmazni. Keressen jó hírű gyártókat, akik tesztelik termékeiket, így tudhatja, mi található az egyes palackokban. Mivel a CBD tinktúrát könnyű használni, hiszen a nap folyamán egyszerűen hozzá lehet adni az ételekhez vagy italhoz, nem meglepő, hogy ez a termék egyre népszerűbb.

Question: Mi az a CBD? A kannabidiol alapvető tulajdonságai

Answer:
Mi az a CBD?
A kender növény, melyet nagyjából 6000 éve háziasítottak több, mint 400 szerves hatóanyaggal rendelkezik. A kenderben található, bioaktív tulajdonsággal rendelkező molekulák két fő csoportja a terpének, és a kannabinoidok - a CBD pedig az utóbbi kategóriába tartozik.
A kannabinoidok olyan hatóanyagok, melyek képesek befolyásolni az emberi idegrendszert az endokannabinoid-rendszeren (ECS) keresztül. A kender növény számos kannabinoidot tartalmaz, így például A THC-t, a CBD-t és a CBG-t, ezek fordulnak elő a leggyakrabban. A kémiai felépítésük és hatásuk mindegyiknél eltérő.
A CBD-nek számos terápiás felhasználását ismerjük, és napi jellegű étrendkiegészítőként is szedhető, ezáltal pedig képes erősíteni a homeosztázist. És bár elősegíti az általános, jó közérzetet, a CBD-nek nincsenek olyan, pszichotróp tulajdonságai, mint a THC nevű rokonának.
Mi a különbség a CBD és a THC között?
A CBD a kannabidiol rövidítése, a THC pedig a tetrahidrokannabinolé. Mind a kettő olyan kannabinoid, mely a kenderből és a kannabisz növényekből származik. A fő különbség azonban, a CBD és a THC között viszont az, hogy a CBD-től nem lehet "betépni". Ennek eredményeként, a CBD már a legtöbb országban legális, míg a THC nem az. Érdekesmód, a CBD képes arra, hogy limitálja a THC pszichotróp hatását azzal, hogy csökkenti annak képességét a CB1 receptorokhoz való kapcsolódásra.

A THC és a CBD közti különbségek
CBD:

Nem-pszichoaktív: nincsen tudatmódosító hatása.
Nincsenek ismert mellékhatásai.
Segít megelőzni a THC pszichoaktív befolyását.
A legtöbb országban legális.

THC:

Pszichoaktív: tudatmódosító hatása van.
Mellékhatásokkal járhat, mint pl. a paranoia és a szorongás.
A hatásai összhangban állnak a pszichózissal.
A legtöbb országban illegális.

Hogyan működik a CBD?
Az emberi idegrendszer nagy számban tartalmaz receptorokat. A receptorok kicsit úgy működnek, mint a mobiltelefonok hálózati tornyai, amik a jeleket közvetítik. Ezek a tornyok az elektromágneses hullámokat fogadják jelként, míg a receptorok meghatározott molekulákat használnak az üzenetek továbbítására.
Az egyik ilyen receptor-rendszer, az endokannabinoid-rendszer (ECS). Az ECS receptorai az emberi agyban és a periférikus idegrendszerben - a gerinc és az idegek - található, számos más terület mellett. Az agyban, a receptorok olyan részeken helyezkednek el, melyek az észlelésért, a koncentrációért, az emlékezetért és a mozgásért felelősek. Épp ezért, az ECS számos fiziológiai folyamat szabályozásának a részese, ideértve a fájdalomérzetet, a hangulatot és az étvágyat is.
A két legdominánsabban jelenlévő ECS-receptor a CB1 és a CB2. Ezek a receptorok olyan molekulákhoz képesek kapcsolódni, melyek a testen belül termelődnek, ezeket pedig endokannabinoidnak nevezzük. A 2-arachidonoil-glicerin (2-AG) az egyik fő endokannabinoid, amely a CB1 és CB2 receptorokhoz kötődik. A CBD pedig egy fitokannabinoid (növényekből származik), amely nem kapcsolódik közvetlenül ezekhez a receptorokhoz, bár képes reprodukálni a 2-AG egyes hatásait.
A CBD-ről úgy tartják, hogy az görcsoldó, antipszichotikus, és idegvédő tulajdonságokkal is rendelkezik. Segíthet a mindennapi stressz enyhítésében és az idegrendszer rugalmasabbá tételében.

A CBD biológiája és kémiája
A vad, vagy pedig őshonos Cannabis Sativa növények számos, organikus hatóanyag forrásai lehetnek, mint pl. a THC, vagy a CBD. Épp, ahogy más, háziasított növények, melyeket úgy tenyésztettek ki, hogy egyes molekulákból nagyobb mennyiséget termeljenek, a Cannabis Sativát is a szelektíven keresztezték rengeteg, méghozzá különböző célokkal. A végeredmény pedig az lett, hogy az eredeti növények különféle variánsokat szültek, különböző tulajdonságokkal felszerelkezve. A kender pl. kifejezetten az ipari felhasználásáért lett tenyésztve, hogy nagy mennyiségű CBD-t termeljen, de csak elenyésző mennyiségű THC-t.
A THC és a CBD szoros rokoni kapcsolatban állnak másik, növényi hatóanyagokkal is, melyeket terpéneknek és terpenoidoknak (oxigénnel denaturált terpének) nevezünk, ilyen pl. a limonén és mentol, valamint a kurkuma- és mustármagban található kurkuminoidok. A terpének az szerves molekulák egy nagy csoportja, melyet aromás tulajdonságaik miatt széles körben használnak a hagyományos konyhaművészetekben is. Ugyanakkor, kiemelkedő szerepet játszanak a tradicionális gyógynövényes kezelésekben is.
A THC és a CBD ugyanazon a bioszintézis pályán termelődik. Egyszerűbben mondva, ugyanaz az előfutár molekulája mind a kettőnek, a kannabigerolsav, vagy más néven a CBGA. Amikor ez az előfutár, avagy prekurzor elérhető válik, egy enzim, a CBDA szintáz, egy extra éter kapcsolatot létesít és átalakítja a CBGA-t, CBDA-ra. A dekarboxileződést követően, ez az anyag aktív CBD-vé alakul majd át. Egy parallel pályán pedig, a THCA szintáz átalakítja a CBGA-t a THC elődjévé, azaz THCA-vá.

Question: Okozhat-e függőséget a CBD?

Answer:
Okozhat-e függőséget a CBD?
A korai tudományos kutatások szerint a CBD hatékonyan képes kezelni számos betegség tüneteit, ideértve a szociális szorongást, gyulladást és még bizonyos típusú rohamokat is. Noha a kannabinoid hihetetlenül népszerűvé vált, egyes felhasználók még mindig megkérdőjelezik biztonságosságát. Az egyik jellemző kérdés, amelyet gyakran hallunk: „Okoz-e függőséget a CBD?”. Az alábbiakban találja a választ.
Okoz-e függőséget a CBD?
Egyszerűen fogalmazva: nem. A CBD az emberek túlnyomó többségében nem alakít ki addiktív viselkedést. Még az Egészségügyi Világszervezet is arra a következtetésre jutott, hogy a CBD nem jelent visszaélési potenciált.
Megértjük azonban, hogy az emberek miért teszik fel gyakran ezt a kérdést. A CBD, mint a legtöbb fitokannabinoid, a kannabisz növényből származik. Pontosabban: a legtöbb CBD ipari kenderből származik, amely az uniós jog szerint maximum 0,2% THC-t tartalmazhat. A THC a kannabisz pszichoaktív alkotóeleme, amely a marihuánához kapcsolódó „high-t” hozza létre.
Azok, akik újak a kannabisz és a kender világában, nagyon könnyen elveszhetnek az információáradatban. Gyakran összekeverik a CBD hatásait a THC-ben gazdag kannabisz egészével.
Hogyan hat a testre a THC és a CBD?
A THC pszichoaktív hatásait azáltal fejti ki, hogy a központi idegrendszerben aktiválja a CB1 receptorokat. Ez a hatásmechanizmus összekapcsolódik a dopamin rendszerrel és befolyásolja a jutalom-kereső magatartást, így egyes felhasználók körében függőségi ciklust válthat ki.
Ezzel szemben a CBD nem aktiválja közvetlenül az endokannabinoid rendszer receptorait, és nincsenek pszichoaktív hatásai. Sőt, azt feltételezik, hogy a CBD csökkenti a THC azon képességét, hogy kötődjön a CB1 receptorokhoz és aktiválja azokat. Összességében annak ellenére, hogy molekuláris szinten szinte ikrek, a CBD és a THC teljesen eltérő hatást vált ki. Bár a legtöbb CBD-termék - a tiszta CBD-kristályok kivételével - tartalmaz bizonyos mennyiségű THC-t, ilyen kis mennyiségek egyáltalán nem mutatnak pszichoaktív hatást.
A Current Drug Safety folyóiratban közzétett kutatás a kannabidiol biztonságosságát és mellékhatásait vizsgálta. A CBD gyakori, napi 1500 mg-os dózisait jól tolerálták az emberek. A THC-vel ellentétben a CBD nem okozott változást a pulzusban, a vérnyomásban vagy a testhőmérsékletben.
CBD és függőség - kapcsolódó kutatás
A CBD addiktív potenciáljáról vagy annak hiányáról szóló legerősebb bizonyíték a visszaélési lehetőségek vizsgálata, amelyet a Epilepsy & Behavior folyóiratban publikáltak. A randomizált, kettős-vak, kontrollált vizsgálat a CBD visszaélési potenciálját vizsgálta a rekreációs drogfogyasztókra vonatkozóan.
A kutatók nagy tisztaságú CBD-t adagoltak (750, 1500 és 4500 mg) önkénteseknek egyszeri alkalommal, orálisan. A kannabinoidot az alprazolam szorongás elleni gyógyszer (2 mg), az adronabinol szintetikus kannabinoid (10 és 30 mg) és a placebo adagjaival hasonlították össze. Az önkéntesek ezután egy vizuális analóg skálán pontozták az értékeket, például mint a „Kábítószer-kedvelés” .
Az eredmények hasonló pontszámot mutattak a CBD és a placebo esetében. A kutatók kijelentették, hogy a CBD terápiás dózisának (750 mg) beadása szignifikánsan alacsony visszaélési potenciált mutatott. Az 1500 és 4500 mg magasabb dózisok eltérő hatást mutattak, mint a placebo, de még mindig alacsonyabbat, mint a vizsgálatban részt vevő többi gyógyszer.

Question: Szedheti-e a CBD-t más gyógyszerek mellett?

Answer:
Szedheti-e a CBD-t más gyógyszerek mellett?
A mai modern korban nem ritka, hogy több különböző gyógyszert is szedünk. Mivel a CBD számos biológiai rendszerre hatással lehet, fontos kérdés, hogy szedhetjük-e a szokásos gyógyszerek mellett. Olvasson el mindent, amit tudni érdemes erről.

A jelenlegi kutatások azt mutatják, hogy a CBD nagyon biztonságos
A CBD számtalan módon támogathatja a testünket, ezek közül sokat még nem ismerünk eléggé, de egy tényező állandó - a vegyület kedvező biztonsági eredménye. A CBD jól tolerálható, akár napi 160 mg-os adagokban is, minimális mellékhatásokkal.Összehasonlításképpen: a CBD-olaj átlagos adagja naponta háromszor 3-4 csepp; ez kb. 24 mg/nap (a Cibdol 4% CBD olajával számolva).
Ezenkívül mélyreható vizsgálat után az Egészségügyi Világszervezet elismerte, hogy a vegyület megfelelő biztonsági szintű. A jelenlegi CBD-kutatás következtetései a következők voltak:
„A CBD általában jól tolerálható, jó biztonsági profillal. A bejelentett káros hatások a CBD és a betegek meglévő gyógyszerei közötti gyógyszer-interakció következményei lehetnek."
A vizsgálat során a klinikai és preklinikai vizsgálatok mellett a kutatási dokumentumok széles skáláját is figyelembe vették. Megállapításaik biztatóak, mert felvázolják, hogy a jelenlegi ismeretek alapján a CBD-nek csak minimális mellékhatása lehet. Itt olvashat bővebben, arról, hogy mik ezek a lehetséges mellékhatások. Fontos azonban, hogy ne hagyjuk figyelmen kívül, hogy ezek a mellékhatások a gyógyszer-gyógyszer kölcsönhatások következményei lehetnek. Nyilatkozatuk kritikus része a „lehet” szó, mivel azt jelzi, hogy még mindig nem értünk minden lehetséges kölcsönhatást vagy komplikációt, amely az emberi testben előfordulhat.

A CBD és a gyógyszerek közötti kapcsolat megértése
A CBD, mint a gyógyszerek több formája, a májban metabolizálódik, mielőtt elosztódik a testben. Miután az emésztőrendszer feldolgozta a CBD-t, keresztül megy az "első lépés" folyamatán a májban. Ezen a ponton a máj speciális enzimeket használ, amelyek segítenek a CBD-t apróbb magkomponensekre (metabolitokra) bontani, és keringési rendszeren keresztül elosztják azokat a testben. Ez a folyamat teljesen természetes.
A CBD potenciális problémája az, hogy amikor más gyógyszerek mellett fogyasztják, gyakorlatilag a máj teljes figyelmét elveszi. Az általunk említett speciális enzimek, nevezetesen a citokróm P450 enzim elvonódik a CBD által és ez megakadályozhatja, hogy a többi gyógyszer kisebb részekre bontódjon. Ilyenkor fordulhatnak elő káros hatások. Ha bizonyos gyógyszerek hosszabb ideig maradnak a testben, mint ameddig szükséges akkor mellékhatásokat tapasztalhatunk.
A CBD és a gyógyszer közötti lehetséges kölcsönhatás kutatása folyamatban van
Bármely gyógyszert, amelyet a P450 enzim metabolizál, befolyásolhatja a CBD. A szteroidok, antibiotikumok, antidepresszánsok, béta-blokkolók és antihisztaminok sok típusa ebbe a kategóriába tartozik, a gyógyszeres kezelés más formáival együtt. Ugyanakkor az a tény, hogy az ilyen típusú gyógyszereket a májban enzimek bontják le, nem jelenti azt, hogy a CBD-vel való kölcsönhatás minden esetben megtörténik. A CBD szedésének eldöntésekor mindig konzultáljon orvosával, különösen, ha aggódik amiatt, hogy ez befolyásolja-e az Önnek felírt gyógyszert.

Question: Utazhat-e a CBD-vel Európában, Amerikában és Kanadában?

Answer:
Lehetséges a CBD-vel utazni?
A nemzetközi utazás olcsóbb és elérhetőbb, mint valaha. Mindazonáltal a CBD (kannabidiol) használók számára a nemzetközi utazás okozhat problémákat. Azoknak, akik nem hagyhatják otthon a CBD-t, gondosan mérlegelniük kell a vele való utazás jogi vonzatait.

A CBD jogszerűsége
A legfontosabb szempont, amelyet figyelembe kell venni, a CBD legalitása abban az országban, amelybe utazik. Jelenleg a világ számos országában legalizálták mind a rekreációs, mind az orvosi kannabisz különféle formáit. Az európai utazóknak azonban óvatosnak kell lenniük míg a kontinensen érvényben lévő számtalan törvény között navigálnak. Mivel a kannabidiol jogi megítélése országonként eltérő, az Európába utazóknak gondosan meg kell vizsgálniuk és meg kell érteniük annak a országnak a törvényeit, amelyet meglátogatnak.
A legbiztosabb módja annak, hogy megtudja, legális-e a CBD abban az országban, ahová utazik - a vámosokkal vagy nagykövetségi tisztviselőjével történő beszélgetés. Elképzelhető, hogy a légitársaságok vagy a repülőterek tisztviselőitől is kaphat segítséget. Ahogy a CBD-t világszerte egyre inkább elfogadják a törvények, folyamatosan történhetnek változások, így nem rossz ötlet rendszeresen ellenőrizni őket.
Az ópiumtörvény és a schengeni nyilatkozat
Ha a schengeni övezetbe kíván CBD-t magával vinni az utazás során, akkor szüksége lehet schengeni igazolásra. Jogi következményekkel járhat ugyanis, ha az ópiumtörvény hatálya alá tartozó kiegészítőt vagy gyógyszert szállít ezen országok valamelyikébe.
Az ópiumtörvény alá tartozó gyógyszerek közé tartoznak az erős fájdalomcsillapítók, az erős altatók vagy szorongáscsökkentők (például Valium vagy Seresta), az ADHD kezelésére szolgáló gyógyszerek (például Ritalin vagy Concerta) és az orvosi kannabisz.
Ha ezen anyagok bármelyikével utazik, akkor szüksége lesz egy schengeni nyilatkozatra. Ezt a nyilatkozatot orvosnak kell aláírnia, és azt tartalmazza, hogy a gyógyszeres kezelés szükséges ezért kell, hogy önnél legyen. A schengeni orvosi igazolás általában csak 30 napig érvényes, és számos feltételnek kell megfelelnie. Az utazás előtt döntő fontosságú ellenőrizni, hogy minden rendben van-e.

A márka becsületének és hírnevének fontossága
A legtöbb esetben a CBD Európában történő szállítása biztonságos, amennyiben kevesebb, mint 0,2% THC-t tartalmaz. Ezt a számot azért választották, mert ennyi a az ipari kenderben természetesen előforduló THC mennyisége. Noha ez a küszöbérték országonként eltérhet, a 0,2% -ot úgy tekintik, hogy elég alacsony ahhoz, hogy mindenhol biztonságos legyen. De honnan tudja valaki biztosan, hogy CBD-termékeik kevesebb, mint 0,2% THC-t tartalmaznak?
A legtöbb CBD-terméken jól láthatóan megjelenik kannabinoid-tartalma. Ezenkívül általában utalnak arra a tényre, hogy termékeik THC-tartalma a vonatkozó törvényi küszöb alatt van. Harmadik fél laboratóriumi tesztelése nélkül azonban valójában nem tudhatjuk meg, hogy ez igaz-e vagy sem.
Ezért fontos, hogy csak olyan CBD termékekkel utazzunk, amelyeket jó hírű és megbízható márka gyárt. Az olyan transzparens márkák, mint a Cibdol, mindig az ön rendelkezésre bocsátják a tesztelési eredményeket állításaik bizonyítására. Egyszerűen biztonságosabb olyan márkával utazni, amelyben megbízhat, hogy legális CBD-t készít.
Észak Amerika
Az Egyesült Államokban a CBD-re vonatkozó rendeleteket a DEA (Drug Enforcement Agency) terjesztette elő. Az Egyesült Államokban egy CBD termék akkor tekinthető legálisnak, ha kevesebb, mint 0,3% THC-t tartalmaz. Sok utazó számolt be arról, hogy kisebb eltéréseket még elnéztek, de a TSA-előírások megkövetelik az ügynököktől, hogy az esetleges jogsértésekről értesítsék a bűnüldözést.
Egyes amerikai államokban azonban az állami törvények ellentmondhatnak a szövetségi törvényeknek. Mint ilyen, sohasem árt megvizsgálni annak az államnak a helyi törvényeit, amelybe éppen repül.
Mivel Kanadában mind az orvosi, mind a szabadidős kannabisz legalizálásra került, nincs korlátozva a THC mennyisége, amelyet a legális CBD-termék tartalmazhat. Biztonságosan utazhat akár 30 napnyi CBD-s kiegészítővel is. A repülőgépen szállított olajokra azonban vonatkozik a légitársaság folyadék korlátozása (Kanadában általában 100 ml).
Következtetések a CBD-vel való utazásról
Ha Európába utazik, akkor ügyeljen arra, hogy csak olyan CBD-termékeket vigyen magával, amelyek kevesebb, mint 0,2% THC-t tartalmaznak. Az Egyesült Államokon belüli utazás során csak azokat a CBD-termékeket szabad szállítania, amelyek kevesebb, mint 0,3% THC-t tartalmaznak, és ügyeljen arra is, hogy ne sértse meg az adott állam törvényeit.

Question: Van-e mellékhatása a CBD-nek?

Answer:
A CBD lehetséges mellékhatásai
A CBD rendkívül népszerű táplálékkiegészítő, amely számos jótékony farmakológiai hatást fejt ki. A kannabinoidként besorolt vegyületet a kannabisz növény állítja elő, de nem mérgező. A CBD az emberekkel kapcsolatosan jó biztonsági profilú, általában jól tolerálható, és nem mutat olyan hatásokat, amely rendellenes használat vagy a fizikai függőség lehetőségeire utalnak. A kutatások azt is mutatják, hogy a kannabinoid csak alig, vagy egyáltalán nem befolyásolja az olyan fiziológiai paramétereket, mint például a pulzusszám, a vérnyomás és a testhőmérséklet. Azonban amint ezt hamarosan látni fogjuk, ennek a kutatásnak egy része vitatott.
A CBD mellékhatásai
Mint minden vitamin, ásványi anyag és gyógynövény-kiegészítőről, a CBD-ről is ismert, hogy okoz bizonyos mellékhatásokat. Bármely anyagnál fennáll a lehetőség, hogy különböző emberekre különbözőképpen hat. Mielőtt elkezdené a CBD-t a napi szinten szedni, fontos, hogy tisztában legyen a lehetséges mellékhatásokkal. Javasoljuk, hogy a CBD alkalmazása előtt beszéljen orvosával vagy egészségügyi szakemberrel, hogy megbizonyosodjon arról, hogy ez a megfelelő döntés az Ön számára.

A CBD szedése után szájszárazság tapasztalható
A CBD potenciálisan szájszárazságot okozhat, még akkor is, ha az alkalmazás módjának nincs köze a dohányzáshoz vagy a párologtatáshoz. Tény, hogy a CBD az endokannabinoid rendszerrel való kölcsönhatása révén szájszárazságot okoz. A nyálmirigyek kannabinoid receptorának befolyásolásával a CBD csökkenti a nyál kiválasztódását, ezáltal szájszárazságot okoz. Bár ez kényelmetlen érzés lehet, könnyen orvosolható azzal, hogy magánál tart egy üveg vizet vagy gyümölcslevet, miután beveszi a CBD-t.

A CBD csökkenti a vérnyomást
Nem azt mondtuk, hogy a CBD nem befolyásolja a vérnyomást? A tanulmányok azt mutatják, hogy bár a CBD nem okoz jelentős, tartós változást a vérnyomásban, de ideiglenes csökkenés előfordulhat. A legtöbb ember számára ez a változás teljesen észrevétlen; bizonyos egészségi állapotban azonban a vérnyomás kismértékű csökkenése is jelentős lehet.
A CBD szedése szédülést vagy álmosságot okozhat
A CBD egyéb jelentett mellékhatásai között szerepel a szédülés és az álmosság. Egyes felhasználók azt állítják, hogy egy adag bevétele után sokkal éberebbnek érzik magukat, mások pedig nyugodtabbá és álmosabbá válnak. Ugyanígy egyes felhasználók fejfájásról panaszkodnak, amelyet a vérnyomás kismértékű csökkenése okozhat. Ezen lehetséges mellékhatások miatt fontos, hogy a felhasználók kis adagokkal kezdjenek, és fokozatosan növeljék azt, miután tapasztalatot szereznek a CBD hatásáról. Ezen kívül a CBD első néhány alkalommal történő bevételét követően ajánlatos elkerülni a gépjárművezetést vagy a nehéz gépek üzemeltetését .
A CBD kölcsönhatásba léphet vényköteles gyógyszerekkel
Egy **2017. évi tanulmány kimondja, hogy a CBD bizonyos gyógyszerészeti készítményekkel együtt különböző mellékhatásokat okozhat. Ennek oka az, hogy a kannabinoid kölcsönhatásba lép a gyógyszert metabolizáló enzimekkel, ideértve a citokróm P450 családba tartozókat is. Ahogyan a CBD metabolizálódik a P450 által, lényegében kiszorítja az enzimeket és megakadályozza őket más gyógyszerek metabolizálásában. Ez azt eredményezheti, hogy ezek a gyógyszerek hosszabb ideig magasabb koncentrációban lesznek jelen a szervezetben. Akik gyógyszert szednek, azoknak a CBD bevétele előtt konzultálniuk kell az orvosukkal. A CBD-vel és a P450 enzimmel kapcsolatos további információkért, olvassa blogunkat, ahol ezzel a témával is foglalkozunk.
A CBD és a lehetséges mellékhatások - a lényeg
A CBD lehetséges mellékhatásait vizsgáló jelenlegi kutatások nagy része in vitro (sejteket érintő) és állati kísérletek eredménye. Több emberi kutatásra van szükség ahhoz, hogy pontos következtetéseket lehessen levonni a CBD mellékhatásairól, különösen a vitatott területeken, mint amilyenek a fentiek is. A Cannabis and Cannabinoid Research folyóiratban megjelent cikk a problémát az állatok és az emberek kutatási eredményeinek összehasonlításával tárgyalja. Az emberek a CBD-t általában szájon át, vagy inhalálva veszik be. A rágcsálóknak a CBD-t orálisan vagy injekcióval adják be.
Ezen kívül az emberekben és a rágcsálókban a CBD koncentrációja a vérben orális adagolás esetén is különbözik. De még ha a fajok között azonos vérkoncentrációt érnének el, a CBD akkor is eltérő biológiai hatásokkal járhat. Eddigi ismereteink szerint a CBD biztonsági profilja magas; a mélyreható emberi kutatás azonban elengedhetetlen.